b"\n_START_ARTICLE_\nHabitatge al carrer Sant Pere, 26\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres de dos trams que consta de planta baixa i dos pisos. A la planta baixa s'obre un portal a la part esquerra, amb llinda de fusta datada el 1656, un portalet petit i un altre de m\xc3\xa9s gran tamb\xc3\xa9 amb dues m\xc3\xa9s per\xc3\xb2 de dimensions m\xc3\xa9s petites, com correspon a un pis de menys al\xc3\xa7ada._NEWLINE_La fa\xc3\xa7ana \xc3\xa9s arrebossada i esgrafiada de color salm\xc3\xb3 m\xc3\xa9s pujat i emmarca les finestres i en forma una de cega enmig de les reals. Tamb\xc3\xa9 es marquen carreus rectangulars amb el mateix esgrafiat. \xc3\x89s coberta amb teula ar\xc3\xa0biga, a dues vessants i el r\xc3\xa0fec forma una mena de cornisa. L'estat de conservaci\xc3\xb3 \xc3\xa9s mitj\xc3\xa0._NEWLINE_Aquest edifici ha estat enderrocat, actualment hi ha un habitatge nou.\n_START_SECTION_\nHist\xc3\xb2ria\n_START_PARAGRAPH_\nTipus primitiu de casa plurifamiliar propi de la ciutat barroca. Situat a l'antic raval de Sant Pere, que comen\xc3\xa7\xc3\xa0 a formar-se al segle XIII davant el portal de Malloles, prop de l'antiga torre d'Amposta a tocar dels desapareguts camps de Letrans. El seu creixement va venir determinat per l'establiment d'un ordre de mercedaris al segle XIII per ordre del rei Jaume I i pel trasllat de l'antic cam\xc3\xad de Barcelona al c/ Sant Pere._NEWLINE_Al segle XIV s'hi instal\xc2\xb7laren els primers edificis destinats a l'hospital que culminarien amb l'actual del segle XVI. Al segle XVIII s'hi constru\xc3\xad l'edifici dels Trinitaris, fou escenari de la guerra dels Segadors i al segle XIX en sorgiren persecutors de l'absolutisme. Actualment el c/ Sant Pere sembla estar d'esquena al creixement i modernitzaci\xc3\xb3 de la ciutat i molts dels seus edificis haurien de ser restaurats."